Zápisnica
zo zasadnutia dňa 12. októbra 2016

Prítomní:
Ing. Peter Hrapko, predseda komisie 
Ing. Anna Reinerová, podpredseda komisie
Ing. arch. Lucia Štasselová, člen komisie
Mgr. Martin Pener, člen komisie
PhDr. Helena Vrábliková, člen komisie

Neprítomní:
Mgr. Eva Franková, člen komisie 
Mgr. Igor Adamec, člen komisie 

Hostia:
- prezenčná listina

Program
1. Otvorenie
2. Informácia k Uzneseniu č. 4/2016
3. Návrh výletov 2017
4. Návrh na zmenu Štatútu hlavného mesta Slovenskej republiky Bratislavy vo veci správy miestneho poplatku za rozvoj
5. Návrh Všeobecne záväzného nariadenia hlavného mesta Slovenskej republiky Bratislavy č. ..../2016 z ..... 2016
6. Dodatok č. 4 k Zmluve o komplexnom nájme majetku uzatvorenej dňa 20.12.2012 v znení Dodatku č. 1 uzatvoreného dňa 19.12.2014, Dodatku č. 2 uzatvoreného dňa 18.3.2015 a Dodatku č. 3 uzatvoreného dňa 22.12.2015
7. Rôzne

K bodu č. 2
Informácia k Uzneseniu č. 4/2016

Materiál predložila PhDr. Eva Samolejová, riaditeľka Domova dôchodcov a Mgr. Henrieta Valková, vedúca odboru sociálnych vecí. PhDr. Samolejová informovala členov komisie, že údaje ktoré predkladá sú k 31.8.2016. Domov dôchodcov poskytuje opatrovateľskú starostlivosť 215 klientom (občanom mestskej časti Bratislava – Ružinov, z toho 139 klientom prostredníctvom opatrovateliek, 76 klientom zabezpečujú rozvoz obedov bez iných úkonov opatrovateľskej starostlivosti. Počet opatrovateliek k tomuto dátumu je 38. Evidujú 48 žiadostí o opatrovateľskú službu, 80 žiadostí je v evidencii. V roku 2016 uspokojili 48 žiadostí (pre porovnanie za to isté obdobie v roku 2015 to bolo 30 žiadostí). Priemerný čas čakania je 4 - 5 mesiacov (pre porovnanie v roku 2015 bol priemerný čas čakania 6 mesiacov). Občan si môže požiadať o opatrovateľskú službu na miestnom úrade mestskej časti Bratislava - Ružinov, konkrétne na odbore sociálnych vecí. Po vydaní rozhodnutia požiada o poskytovanie opatrovateľskej starostlivosti poskytovateľa sociálnej služby - buď Domov dôchodcov, Pažítkova 2 (verejný poskytovateľ), alebo neverejného poskytovateľa - občan má právo výberu. Občan si vyplní žiadosť a doloží potrebné doklady, následne je zaradený do evidencie žiadateľov. Koordinátorky opatrovateľskej starostlivosti vykonajú šetrenie priamo u žiadateľa a dohodne sa presný rozsah, druh a čas úkonov. Poskytovanie služby začne po uzatvorení zmluvy. 
Mgr. Valková informovala členov komisie, že mestská časť zasiahne vtedy ak nemôže klientov uspokojiť Domov dôchodcov. Občania prídu aj s vybratým poskytovateľom. Stáva sa, že prídu už aj s uzatvorenými zmluvami. Pre tých čo nie sú rozhodnutí má mestská časť poskytovateľa, ktorého vysúťažila. 
PhDr. Samolejová informovala členov komisie, že je problém zohnať sestry, upratovačky, kuchárky – dôvodom je nízke odmeňovanie. Navrhla, že by bolo vhodné v zákone ustanoviť vyššie platy pre opatrovateľky. 
Mgr. Valková členov komisie informovala, že v roku 2015 mestská časť písala dožiadanie z dôvodu zvýšeného množstva krízových intervencií. Ing. Hrapko navrhol, že by bolo vhodné požiadať poslanca miestneho zastupiteľstva, ktorý je aj poslancom Národnej rady aby tento návrh predložil v parlamente. Mgr. Pener navrhol, že aj starostovia iných mestských častí by mohli iniciovať tieto návrhy. Členov komisie informoval o tom, že raz za mesiac prebieha porada starostov mestských častí. 
Členovia komisie prišli s návrhom či nie je možné zohnať opatrovateľky z iných časti Slovenska. Zhodli sa však na tom, že problémom je ubytovať tieto opatrovatelky. PhDr. Samolejová informovala členov komisie, že je problém zohnať aj lekára. 

Uznesenie:

Komisia sociálnych služieb identifikovala hroziaci problém s udržateľnosťou opatrovateľskej služby v mestskej časti Bratislava – Ružinov a to z uvedených dôvodov:
1.	demografický vývoj mestskej časti
2.	personálne získavanie opatrovateliek z dôvodu nízkeho ocenenia a atraktivity
3.	podľa zákona musí mestská časť umožniť voľný výber zabezpečenia opatrovateľskej služby u konkrétneho poskytovateľa, čo zvyšuje náklady mestskej časti (strieborná ekonomika).

Komisia sociálnych služieb odporúča starostovi v spolupráci so starostami ostatných mestských častí otvoriť dialóg s Ministerstvom práce, sociálnych vecí a rodiny Slovenskej republiky v danej veci.

Hlasovanie: 4 prítomní, 4 za, 0 proti, 0 sa zdržalo

K bodu č. 3
Návrh výletov 2017

Mgr. Valková informovala členov komisie, že sa zvýšil počet nových žiadostí. Žiadatelia sú automaticky zaradený ako účastníci výletu. Náklady na výlety predstavujú 9 – 10 tisíc €. V priemere sa žiadatelia zúčastnia výletu dvakrát do roka. Mgr. Valková členom komisie predložila návrhy výletov, ktoré by mohli absolvovať seniori mestskej časti v roku 2017.
Členovia komisie vybrali z navrhnutého nasledovné:

február 2017 – čokoládovňa Hauswirth Kittsse, termálne kúpele  Flexum Mosonmagyarovár
marec 2017 – prehliadka Bratislavského hradu, komentovaná prehliadka slovenského parlamentu
apríl 2017 – Carnuntum – múzeum CARNUNTINUM, amfiteáter civilného mesta Deutsch bad Altenburg
máj 2017- Eckartsau, zámok Orth an der Donau
jún 2017 – Gyor, Pannonhalma (levanduľové opátstvo)
september 2017 – Milotice, Buchlovice
október 2017 – Brno – historické centrum, hrad Špilberk
november 2017 – termálne kúpele Buk

Hlasovanie: 4 prítomní, 4 za, 0 proti, 0 sa zdržalo

Členovia komisie oslovili Mgr. Valkovú o zasielanie ponuky akcií aj pre obyvateľov Ružinovského domova seniorov a Domova dôchodcov, ktoré prebiehajú v Cultuse. Mali by osloviť aj vozíčkarov. Mgr. Valková informovala členov komisie, že zo strany vozíčkarov je malý záujem. Je už zabezpečený aj bezbariérový prístup do sály, ale hlavný vstup do kultúrneho domu nie je bezbariérovo upravený.
Ing. Hrapko požiadal Mgr. Valkovú o informáciu ako pokračuje projekt ohľadom Sociálnej výdajne. Mgr. Pener sa ujal slova a členov komisie informoval o tom, že spolu s pánom prednostom predložia materiál do komisie, ktorá bude v mesiaci november. 

K bodu č. 4
Návrh na zmenu Štatútu hlavného mesta Slovenskej republiky Bratislavy vo veci správy miestneho poplatku za rozvoj

Komisia berie predložený materiál na vedomie.

Hlasovanie: 4 prítomní, 4 za, 0 proti, 0 sa zdržalo

K bodu č. 5
Návrh Všeobecne záväzného nariadenia hlavného mesta Slovenskej republiky Bratislavy č. ..../2016 z ..... 2016

Komisia berie predložený materiál na vedomie.

Hlasovanie: 4 prítomní, 4 za, 0 proti, 0 sa zdržalo

K bodu č. 6
Dodatok č. 4 k Zmluve o komplexnom nájme majetku uzatvorenej dňa 20.12.2012 v znení Dodatku č. 1 uzatvoreného dňa 19.12.2014, Dodatku č. 2 uzatvoreného dňa 18.3.2015 a Dodatku č. 3 uzatvoreného dňa 22.12.2015

Komisia berie predložený materiál na vedomie.

Hlasovanie: 4 prítomní, 4 za, 0 proti, 0 sa zdržalo

Najbližšie zasadnutie komisie sa uskutoční 16.11.2016 so začiatkom o 16.00 hod.

Predseda komisie: Peter Hrapko, v.r.
Zapísala: Monika Repášová